Започна изплащането на субсидиите за хуманно отношение към птиците | Важно за фермера
Фонд „Земеделие“ преведе близо 10,5 млн. лв. ( 10 497 922 лв.) на 20 птицевъди по схемата „Помощ за реализирането на доброволно поети ангажименти за хуманно отношение към птиците" за 2020 година. Приемът стана в периода от 10 февруари до 28 февруари 2020 г. в областните дирекции на ДФ „Земеделие“. Максималният размер на финансовата подкрепа за настоящата година, определен от УС на ДФ „Земеделие“ е 34 560 000 лева.
Помощта се предоставя годишно за покриване на допълнителни разходи или пропуснати доходи, свързани с изпълнение на доброволно поети ангажименти за период най-малко 5 години. Допустими за подпомагане за хуманно отношение към птиците са следните видове и категории птици: кокошки – носачки (от 16-та до 78-ма седмица); родители от всички видове (от 18-та до 60-та седмица); бройлери; пуйки; гъски и патици (до 12-та седмица).
изплащане субсидии хуманно отношение птицевъди